ดิฉันเมื่อเดือน มิถุนาประจำเดือนมาวันที่ 4 -11 แต่มาน้อย แล้ววันที่ 11 มีเพศสัมพันธ์และทานยาคุมฉุกเฉิน ต่อมาวันที่ 20-22 ของเดือนเดียวกัน ก้อมีเลือดไหลออกมาอีก ครั้งนี้เหมือนกับที่มีประนำเดือนคือมา มากกว่าวันที่ 4-11 เลือดออกสีดำแดง เมื่อเข้าเดือน กรกฎาคม เมื่อถึงรอบที่ควรมีประนำเดือนแต่กลับไม่มี แบบนี้มีโอกาศที่จะท้องไหมคะ
สวัสดีค่ะ หากประจำเดือนมาวันที่ 4 มิ.ย. แล้วได้มีเพศสัมพันธ์ในวันที่ 11 มิ.ย. ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจกาที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะสำหรับเลือดที่ออกในวันที่ 20-22 มิ.ย. อาจเป็นเลือดที่เกิดจากผลของยาคุมฉุกเฉินได้ ไม่ใช่ประจำเดือน เพราะไม่ใช่ช่วงวันที่ที่ประจำเดือนควรจะมาหากในเดือนนี้ ประจำเดือนยังไม่มา ควรลองตรวจหาการตั้งครรภ์ดูก่อน หากตรวจไม่พบ ก็อาจเกิดจากผลของยาคุมฉุกเฉินที่ทำให้ประจำเดือนมาช้ากว่าปกติได้ หรืออาจมีสาเหตุอื่นๆ ร่วม เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น ดังนั้น หากตรวจไม่พบการตั้งครรภ์ แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ